钦定古今图书集成/明伦汇编/氏族典/第613卷 > 《廖用贤尚友录》 > 豆卢永恩
## 钦定古今图书集成/明伦汇编/氏族典/第613卷 > 《廖用贤尚友录》 > 豆卢永恩

按《周书豆卢宁传》：“宁弟永恩，少有识度，为时辈所称。
与宁俱归太祖，以迎魏孝武功，封新兴县伯。屡逢征
讨，皆有功，拜龙骧将军。魏恭帝元年，进爵龙来县侯。
孝闵帝践祚，授鄯州刺史，改封沃野县公。武成元年，
迁利州刺史。时文州蛮叛，永恩率兵击破之。保定二
年，出为陇右总管府长史。宁以佐命元勋，封楚国公。”
请以先封武阳郡三千户益沃野之封，诏许焉。寻卒
官，年四十八，谥曰敬。子通嗣。